Markku Johansson

Markku Henrik Johansson (s. 22. maaliskuuta 1949 Lahti) on suomalainen muusikko, kapellimestari, säveltäjä ja sovittaja. Hänen pääasialliset instrumenttinsa ovat trumpetti ja flyygelitorvi. Johansson on soittanut myös kosketinsoittimia.

Markku Johanssonin velipuoli oli viihdemusiikin moniottelija Nacke Johansson.

 Koulutus 
Markku Johansson aloitti trumpetinsoiton 13-vuotiaana. Hän suuntautui aluksi klassiseen musiikkiin. Johansson opiskeli Lahden musiikkiopistossa vuosina 1965–1968 pääaineena trumpetin soitto. Hän jatkoi opintojaan Sibelius-Akatemiassa 1970–1972. Vuosina 1976–1977 Johansson opiskeli New Yorkissa opettajinaan Thad Jones, Lew Soloff sekä Carmine Caruso.

 Työura 
Johansson aloitti ammattimuusikkona Helsingissä vuonna 1970.  Samana vuonna hän soitti Carolan orkesterissa sekä Danny-show'ssa. Pepe & Paradise -yhtyeessä Johansson oli mukana vuosina 1970−1975. 

1970-luvulta alkaen Johansson oli yksi Toivo Kärjen luottosovittajia, levytetyistä originaalikappaleista mainittakoon ”Kuka puolestani itkee” (Kid, 1971), ”Tuletko mukaan” (Pasi Kaunisto, 1973), ”Kiven alla” (Merja Rantamäki, 1979), ”Kun vaivut sylissäni uneen” (Paula Koivuniemi, 1980), ”Paista päivä” (Tapani Kansa, 1982). Lisäksi Johansson johti lukuisia Kärjen kappaleiden levytysorkestereita tai soitti niissä trumpettia, flyygelitorvea tai kosketinsoittimia.

Johansson on UMO Jazz Orchestran perustajajäsen. Hän toimi UMO:n kapellimestarina vuosina 1992−93. Tuona aikana UMO laajensi repertuaariaan ja teki yhteistyötä esimerkiksi säveltäjä Eero Hämeenniemen kanssa. Johansson aloitti Vantaan viihdeorkesterin taiteellisena johtajana ja kapellimestarina vuonna 1988. Toimikausi kesti yli 20 vuotta. Tänä aikana orkesteri tuli tunnetuksi Suomen ainoana viihdemusiikkiin erikoistuneena sinfoniakokoonpanona. Markku Johansson lopetti kautensa vuoden 2009 lopussa. Vantaan viihdeorkesterin lisäksi Johansson on uransa aikana vieraillut johtamassa useimpia Suomen sinfoniaorkestereita.

Johansson valitsi vuoden 2006 Iskelmä-Finlandian saajan Paula Koivuniemen. Voittaja julkistettiin Nokialla Tapsan tahdeissa 27. heinäkuuta 2006.

 Palkintoja 

Suomen Jazzliiton Yrjö-palkinto 1993
Kullervo Linna -palkinto 1996
Suomen muusikkojen liiton tunnustuspalkinto 2002
Tasavallan presidentin myöntämä Suomen leijonan I luokan ritarimerkki 6.12.2003
Imatra Big Band Festival jazzlegenda 2008
Vantaan kulttuurihenkilö 2008

 Levytykset

 Omalla nimellä 

Sympatiaa (1970)
Funny Tricks But Beautiful (1982)
Blue Echoes (1986)
Markku Johansson & Friends (1988)
Tenderly (1990)
Exorbitant (1994)
Antti Sarpila Meets Markku Johansson (1996)
Very Live at Groovy (2008, yhdessä Don Menzan, Esko Linnavallin, Jesper Lundgaardin ja Esko Rosnellin kanssa)

 UMO:n kapellimestarina 

UMO Helsingin laulu (1991)
UMO Plays BAT Jazz in Finland – The First Seven (1992)
UMO Selected Standards (1993)

 Kapellimestarina 

BIG-BAND Suomalaisittain (Markku Johanssonin iso orkesteri, 1994)
Georg Malmstén musiikkia lapsille (Helsingin kaupunginorkesteri, Markku Johansson, 2003)

 Vantaan viihdeorkesterin kapellimestarina 

Suosittuja suomalaisia sävelmiä (1992)
Jealousy (1997)
Varastetut helmet (1998, solistina Jari Sillanpää)
Blue Dreams / Sinisiä unelmia (1999)
Hurmio (2000, solistina Jorma Hynninen)
Joulun ihme (2001, solistina Pentti Hietanen)
Muistojen Bulevardi (2002, solisteina Eija Kantola, Marita Taavitsainen ja Saija Varjus)
Joulun tähdet (2002)
Illan varjoon himmeään (2003, solisteina Mari Palo ja Petri Bäckström)
Konserttilavalla Mamba & Vantaan viihdeorkesteri (2004, DVD)
Vantaa Pops Parade (2005)
Kaksipäisen kotkan varjossa – Elokuvan laulut' (2005)Joulun hohde (2006)Tähtiä ja timantteja (2008)

 Muut 
 Sakari Kuosmanen: Ihana elämä'' (1986)

 Lähteet 
 Vartti-lehden haastattelu 6.2.2008

 Viitteet 

 Aiheesta muualla 
 Markku Johansson vuoden kulttuurihenkilö Iltalehti, 4.4.2008
 Helsinkikanava: Markku Johansson ja Hannu Linna muistelevat Toivo Kärjen kanssa työskentelyä 24.11.2015 

Luokka:Suomalaiset muusikot
Luokka:Suomalaiset kapellimestarit (viihdemusiikki)
Luokka:Suomalaiset säveltäjät
Luokka:Vuonna 1949 syntyneet
Luokka:Elävät henkilöt
Luokka:Flyygelitorvensoittajat